**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO “DĖL DANĖS UPĖS PAKRANTĖS IKI JONIŠKĖS IR LIEPŲ GATVIŲ, KLAIPĖDOJE, DETALIOJO PLANO KONCEPCIJOS PATVIRTINIMO” PROJEKTO**

**1. Sprendimo projekto esmė, tikslai ir uždaviniai.**

Sprendimas turi būti priimtas vadovaujantis Lietuvos Respublikos teritorijų planavimo įstatymo pakeitimo įstatymo 3 straipsnio 1 dalimi, kuri nurodo, kad iki šio įstatymo pradėti rengti teritorijų planavimo dokumentai, dėl kurių rengimo kreiptasi planavimo sąlygų, gali būti baigiami rengti, derinami, tikrinami ir tvirtinami pagal iki šio įstatymo įsigaliojimo galiojusį teritorijų planavimo teisinį reguliavimą. Pagal galiojusio Lietuvos Respublikos teritorijų planavimo įstatymo 26 straipsnio 4 dalį detaliojo plano koncepcija, jei ji rengiama, tvirtina savivaldybės taryba detaliojo plano rengimo etapu. Patvirtinus koncepciją bus vykdoma kita detaliojo plano rengimo etapo stadija - sprendinių konkretizavimas.

**2. Projekto rengimo priežastys ir kuo remiantis parengtas sprendimo projektas.**

Sprendimo projektas parengtas pagal 2014 m. sausio 27 d. Paslaugų sutartį Nr. J9-76 bei pagal 2014 m. sausio 28 d. Susitarimą dėl 2014 m. sausio 27 d. paslaugos teikimo sutarties Nr. J9-76 pakeitimo.

**Planavimo pagrindas:**

Klaipėdos miesto savivaldybės administracijos direktoriaus 2012 m. rugpjūčio 20 d. įsakymas Nr. AD1-1924 „Dėl detaliojo plano rengimo“;

Klaipėdos miesto savivaldybės administracijos direktoriaus 2013 m. spalio 18 d. įsakymas Nr. AD1-2565 „Dėl planavimo užduoties patvirtinimo“;

Klaipėdos miesto savivaldybės administracijos direktoriaus 2013 m. spalio 18 d. įsakymas Nr. AD1-2566 „Dėl planavimo darbų programos patvirtinimo“;

Planavimo sąlygų sąvadas detaliojo teritorijų planavimo dokumentui rengti 2012 m. spalio 5 d. Nr. AR10-43.

**3. Kokių rezultatų laukiama.**

Planavimo tikslai – numatyti mažųjų laivų uosto, susijusios infrastruktūros ir rekreacinės aplinkos statybos, tvarkymo bei naudojimo reikalavimai, detalizuojant bendrojo ir specialiojo teritorijų planavimo dokumentuose nustatytus teritorijų tvarkymo ir naudojimo reikalavimus; nustatyti planuojamos teritorijos naudojimo ir užstatymo kokybinius ir kiekybinius parametrus; suformuoti žemės sklypus statinių statybai, sudarant sąlygas investicijoms ir ūkinei veiklai plėtoti; nustatyti teritorijos tvarkymo ir naudojimo režimą statinių statybos projektams rengti ir žemės sklypui naudoti; suformuoti žemės juostas komunikaciniams koridoriams ir susisiekimo komunikacijoms įrengti, inžinerinės ir miesto infrastruktūros plėtrai; nustatyti užstatymo, erdvių, infrastruktūros išdėstymo principus ir teritorijų naudojimo tipus.

**4. Sprendimo projekto rengimo metu gauti specialistų vertinimai.**

Danės upės pakrantės iki Joniškės ir Liepų gatvių, Klaipėdoje, detaliojo plano rengimo etape yra atlikta esamos būklės analizė, parengta koncepcija, parengtas strateginio pasekmių aplinkai vertinimo (toliau – SPAV) atrankos dokumentas, atliktos viešumo procedūros.

Vyko visuomenės nuomonės tyrimas apie planuojamą teritoriją vykdant apklausą. Apklausos rezultatai parodė, kad visuomenė pritaria detaliojo plano tikslams dėl planuojamos teritorijos panaudojimo – krantinę naudoti kaip viešąją erdvę su vandens pramogų ir aktyvaus bei pasyvaus poilsio infrastruktūra, paliekant ekologinio pažinimo pievą palei Joniškės gatvę.

2014 m. spalio 23 d. koncepcijos trys variantai svarstyti Rengiamų teritorijų planavimo dokumentų vertinimo darbo grupės posėdyje ir su pastabomis pritarta I variantui. Koncepcijos trijų variantų svarstymas 2014 m. spalio 27 d. įvyko LASKAO Architektūros ir urbanistikos ekspertų taryboje. Į visuomenės ir specialistų pastabas ir pasiūlymus buvo atsižvelgta parengiant detaliojo plano koncepcijos galutinį variantą.

**5. Išlaidų sąmatos, skaičiavimai, reikalingi pagrindimai ir paaiškinimai.**

Detaliojo plano rengimas finansuojamas Europos socialinio fondo (85%) bei Savivaldybės biudžeto (15%) lėšomis.

**6. Lėšų poreikis sprendimo įgyvendinimui.**

Papildomų lėšų priėmus šį sprendimą nereikės – toliau bus rengiamas detaliojo plano projektas pagal sutartį.

**7. Galimos teigiamos ar neigiamos sprendimo priėmimo pasekmės.**

Neigiamų pasekmių nenumatoma, teigiamos – bus sukurta galimybė tęsti planavimo tikslų įgyvendinimą.

**PRIDEDAMA:**

1. Klaipėdos miesto savivaldybės administracijos direktoriaus 2012 m. rugpjūčio 20 d. įsakymo Nr. AD1-1924 „Dėl detaliojo plano rengimo“ kopija, 2 lapai.
2. Klaipėdos miesto savivaldybės administracijos direktoriaus 2013 m. spalio 18 d. įsakymo Nr. AD1-2565 „Dėl planavimo užduoties patvirtinimo“ kopija, 5 lapai.
3. Klaipėdos miesto savivaldybės administracijos direktoriaus 2013 m. spalio 18 d. įsakymo Nr. AD1-2566 „Dėl planavimo darbų programos patvirtinimo“ kopija, 3 lapai.
4. Planavimo sąlygų sąvado detaliojo teritorijų planavimo dokumentui rengti 2012 m. spalio 5 d. Nr. AR10-43 kopija, 1 lapas.
5. Klaipėdos miesto savivaldybės administracijos 2014 m. spalio 23 d. Rengiamų teritorijų planavimo dokumentų vertinimo darbo grupės posėdžio protokolo Nr. ADM1-273 kopija, 4 lapai.
6. LASKAO Architektūros ir urbanistikos ekspertų tarybos 2014 m. spalio 27 d. posėdžio protokolo Nr. PT-14-12 išrašas, 1 lapas.
7. Klaipėdos miesto savivaldybės administracijos direktoriaus 2014 m. lapkričio 28 d. įsakymo Nr. AD1-3597 „Dėl Danės upės pakrantės iki Joniškės ir Liepų gatvių, Klaipėdoje, detaliojo plano strateginiop pasekmių aplinkai vertinimo“ kopija, 10 lapų.
8. Danės upės pakrantės iki Joniškės ir Liepų gatvių, Klaipėdoje, detaliojo plano visuomenės nuomonės tyrimo išvados, 3 lapai.

Urbanistikos skyriaus vedėja Mantė Černiūtė-Amšiejienė

Aurelija Jankuvienė , tel. 21 94 09

2014-12-04